b'\n_START_ARTICLE_\nMycobacterium tuberculosis\n_START_SECTION_\nLastnosti\n_START_PARAGRAPH_\nM. tuberculosis je obligatorno aerobna grampozitivna (pri barvanju po Grammu se rahlo obarva gram pozitivno ali pa se sploh ne; druga\xc4\x8de je ne uvr\xc5\xa1\xc4\x8damo niti med po Grammu pozitivne niti negativne bakterije) mikobakterija. Mikobakterije so acidorezistentne (odporne na kislino), saj obarvanje ostane po spiranju s kislo raztopino. M. tuberculosis se deli vsakih 15\xe2\x80\x9320 ur, kar je zelo po\xc4\x8dasi v primerjavi z ve\xc4\x8dino drugih bakterij.'